CELEX: 62009CA0530
Language: mt
Date: 2011-10-27 00:00:00
Title: Kawża C-530/09: Sentenza tal-Qorti tal-Ġustizzja (L-Ewwel Awla) tas- 27 ta’ Ottubru 2011 (talba għal deċiżjoni preliminari tal-Wojewódzki Sąd Administracyjny w Poznaniu — ir-Repubblika tal-Polonja) — Inter-Mark Group Sp. z o.o., Sp. komandytowa w. Poznaniu vs Minister Finansów (VAT — Direttiva 2006/112/KE — Artikoli 52(a), u 56(1)(b) u (g) — Post minn fejn isiru operazzjonijiet taxxabbli — Post ta’ tassazzjoni — Iddisinjar, kiri u armar ta’ stands ta’ fieri)

17.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 370/11
            
         Sentenza tal-Qorti tal-Ġustizzja (L-Ewwel Awla) tas-27 ta’ Ottubru 2011 (talba għal deċiżjoni preliminari tal-Wojewódzki Sąd Administracyjny w Poznaniu — ir-Repubblika tal-Polonja) — Inter-Mark Group Sp. z o.o., Sp. komandytowa w. Poznaniu vs Minister Finansów
   (Kawża C-530/09) (1)
   
   (VAT - Direttiva 2006/112/KE - Artikoli 52(a), u 56(1)(b) u (g) - Post minn fejn isiru operazzjonijiet taxxabbli - Post ta’ tassazzjoni - Iddisinjar, kiri u armar ta’ stands ta’ fieri)
   2011/C 370/15
   Lingwa tal-kawża: il-Pollakk
   
      Qorti tar-rinviju
   
   Wojewódzki Sąd Administracyjny w Poznaniu
   
      Partijiet fil-kawża prinċipali
   
   
      Rikorrenti: Inter-Mark Group Sp. z o.o., Sp. komandytowa w. Poznaniu
   
      Konvenut: Minister Finansów
   
      Suġġett
   
   Talba għal deċiżjoni preliminari — Wojewódzki Sąd Administracyjny — Interpretazzjoni tal-Artikoli 52(a) u 56(1)(b) tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il valur miżjud (ĠU L 347, p. 1) — Determinazzjoni tal-post rilevanti għall-finijiet tat-taxxa — Kwalifika ta’ attività kummerċjali partikolari ta’ provvista ta’ servizzi anċillari għal attivitajiet kulturali, artistiċi, sportivi, xjentifiċi, edukattivi, ta’ divertiment jew attivitajiet simili jew ta’ reklamar — Kiri ta’ stands ta’ fiera lil esibituri.
   
      Dispożittiv
   
   Id-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandha tiġi interpretata fis-sens li provvista ta’ servizzi li tikkonsisti fl-iddisinjar, fil-provvista temporanja u, jekk ikun il-każ, f’li jiġi ttrasportat u armat stand tal-fiera jew ta’ wirja għall-klijenti li jippreżentaw il-prodotti jew is-servizzi tagħhom fil-fieri u fil-wirjiet tista’ taqa’:
   
               —
            
            
               taħt l-Artikolu 56(1)(b) ta’ din id-direttiva meta dan l-istand huwa ddisinjat jew użat għal finijiet pubbliċitarji;
            
         
               —
            
            
               taħt l-Artikolu 52(a), tal-imsemmija direttiva meta l-imsemmi stand huwa ddisinjat u pprovdut għal fiera jew wirja speċifika b’tema kulturali, artistika, sportiva, xjentifika, edukattiva, ta’ divertiment jew simili, jew li tikkorrispondi għal mudell fejn l-organizzatur ta’ fiera jew ta’ wirja speċifika stabbilixxa l-forma, id-daqs, il-kompożizzjoni materjali jew l-aspett viżiv;
            
         
               —
            
            
               taħt l-Artikolu 56(1)(g), tal-istess direttiva meta l-provvista ta’ servizzi temporanji, għal remunerazzjoni, tal-elementi materjali li jiffurmaw l-istess stand jammontaw għall-element li jiddetermina l-imsemmi servizz.
            
         
      (1)  ĠU C 63, 13.03.2010.